شیرناک‌دا هلیکوپتر سانحه‌سینده 13 عسگر شهید اولدو.
دوشن هلیکوپترده 1 ژنرال، 2 آلبای، 1 یاربای، 1 مین باشی، 3 یوزباشی، 1 اوست تئگمن، 2 باش چاووش، 2 اوزمان چاووش واردی.
اولودره ائلچه‌سینه باغلی شن‌اوبا بؤلگه‌سیندن هاوا‌لانان کووگار تیپی هلیلیکوپتر، قالخیشدان 3 دقیقه سونرا یوکسک گئریلیم الکتریک تئل‌لرینه ایلیشه‌رک دوشدو.
شهیدلر آراسیندا، 23.جو سرحد تومن قوموتانی ژنرال آیدوغان آیدین دا واردی.
تورکیه‌نین ایلک قادین ائلچه ژاندارما قوموتانی یاربای سونگول یاقوت دا، هلیکوپتر قضاسیندا شهید اولدو.
آیدین‌ین امرینده، بؤلگه‌ده، 43 گون‌دور، بؤلوجو ترور هؤرگوتونه بؤیوک ضربه ائندیرن چوخ ساییدا قابسام‌لی عملیات گرچکلشدیریلمیشدی.
شیرناک دؤولت خسته‌خاناسینا قالدیریلان شهیدلر اوچون بو گون شیرناکدا مراسیم تشکیل ائدیله‌جک. جنازه‌لر داها سونرا مملکت‌لرینه اوغورلاناجاق.
باش قرارگاه باشقان‌لیغی؛
"حادثه ایله ایلگیلی آراشدیرما داوام ائدیر" آچیقلاماسینی یاییملادی.
